Tangare

Tangare is die voëls van die familie Thraupidae, sangvoëls wat in die Amerikas voorkom. Hulle is die tweede grootste voëlfamilie en bevat sowat 4% van alle voëlspesies en 12% van die Neotropiese voëls. Sowat 240 spesies is tradisioneel beskryf, maar die taksonomiese hantering is op die oomblik veranderlik. Namate meer tangare met behulp van moderne molekulêre tegnieke bestudeer word, word verwag dat sommige genera na ander plekke geskuif sal word. Spesies in die genera Euphonia en Chlorophonia, wat eers in Thraupidae geval het, word nou beskou as lede van Fringillidae en het hul eie subfamilie (Euphoniinae). Net so lyk dit of die genera Piranga, Chlorothraupis en Habia lede van die familie Cardinalidae is, en die Amerikaanse Ornitologiese Vereniging het hulle reeds daarheen geskuif.

 Beskrywing 
Tangare is klein tot middelslag. Dié met die kortste lyf, die witoorspitssnawel, is 9 cm lank en weeg sowat 6 g, net kleiner as die kortsnawelsuikervoël. Die langste, die ekstertangaar, is 28 cm lank en weeg sowat 76 g. Die swaarste een is die witkaptangaar, wat 24 cm lank is en sowat 114 g weeg. Die mannetjies en wyfies se grootte en gewig stem meestal ooreen. Die voëls is dikwels helder van kleur, maar sommige spesies is swart-en-wit. In hul eerste jaar is hulle gewoonlik dowwer of ’n heel ander kleur. Mannetjies se kleure is gewoonlik helderder as dié van wyfies. Die meeste spesies het kort, geronde vlerke. Dit lyk of die vorm van die snawel afhang van die spesie se kosbronne.

 Verspreiding 
Tangare kom net in die Nuwe Wêreld voor, en hoofsaaklik in die trope. Sowat 60% word in Suid-Amerika aangetref, en 30% van dié spesies kom in die Andes voor. Die meeste spesies is inheems in ’n relatief klein gebied.

 Gedrag 
Die meeste spesies kom in pare voor, of in klein groepe van drie tot vyf. Dié groepe kan eenvoudig uit die ouers en kinders bestaan. Voëls word soms in gemengde swerms aangetref. Die meeste se sang word as redelik vervelig beskou, maar sommige s’n is interessanter.

 Dieet en voortplanting 
Tangare is omnivore en hul dieet verskil van genus tot genus. Hulle eet vrugte, sade, nektar, blomdele en insekte. Baie pik insekte van boomtakke af. Ander soek insekte onder blare of vang hulle in die lug. Baie van die spesies kom in dieselfde gebiede voor, maar verskille in dieet verminder mededinging.

Die broeiseisoen is van Maart tot einde Junie in gematigde streke en van September tot einde Oktober in Suid-Amerika. Sommige spesies is territoriaal, terwyl ander hul neste nader aan mekaar bou. Min is bekend oor hul paringsgedrag. Mannetjies vertoon hul helderste kleure aan potensiële maats en teenstanders. Van hul rituele behels buigings en die lig van die stert.

Die meeste voëls bou ronde neste met die ingang aan die kant. Dit kan vlak of diep wees. Die soort boom waarin hulle hul neste bou en die posisie verskil. Die meeste neste is in ’n gebied wat agter digte plante weggesteek is. Hulle lê drie tot vyf eiers op ’n slag. Die wyfie broei die eiers uit en bou die nes, maar die mannetjie kan haar voer terwyl sy broei. Albei geslagte voer die kleintjies. Vyf spesies het helpers vir dié taak, vermoedelik jong voëls van die vorige broeisel.

 Sistematika 
Filogenetiese studies dui daarop dat ware tangare drie hoofgroepe vorm, waarvan twee uit verskeie kleiner klades bestaan. Die lys hier onder is ’n poging om die voëls volgens inligting uit die nuutste studies in verwante groepe te rangskik. Dit kan dus groepe bevat wat nog nie deur die taksonomiese owerhede goedgekeur is nie. Waar die hoeveelheid spesies in ’n genus nie aangedui word nie, bevat die genus net een spesie.

 Groep 1 
Hoofsaaklik dowwe voëls

duimnael|Haplospiza rustica.
a) Spitssnawels en heuningkruipers (bevat ook Haplospiza, Catamenia,  Acanthidops, Diglossa, Diglossopis, Phrygilus en Sicalis, wat tradisioneel in Emberizidae geplaas word). Hoewel die snawels in die groep grootliks verskil, stem hul vere ooreen. Die meeste is hoofsaaklik grys, blou of swart, en verskeie spesies het rooibruin dele onder:
 Genus Conirostrum (10 spesies)
 Genus Oreomanes 
 Genus Xenodacnis
 Genus Catamenia (3 spesies)
 Genus Diglossa (18 spesies)
 Genus Haplospiza (2 spesies)
 Genus Acanthidops 
 Genus Phrygilus (11 spesies)
 Genus Sicalis (12 spesies)

b) Ware saadeters. Is tradisioneel in Emberizidae geplaas; vorm moontlik ’n monofiletiese groep:Clark (1986)
duimnael|Sporophila corvina.
 Genus Sporophila (sowat 55 spesies)
 Genus Oryzoborus (6 spesies)
 Genus Dolospingus
 Genus Charitospiza 

c) Klade met geel rompe:
 Genus Heterospingus (2 spesies)
 Genus Chrysothlypis (2 spesies)
 Genus Hemithraupis (3 spesies)

duimnael|Ramphocelus bresilius.
d) Klade met kuiwe (bevat ook Coryphospingus en Volatinia, wat tradisioneel in Emberizidae geplaas is):
 Genus Ramphocelus (9 spesies)
 Genus Lanio (4 spesies)
 Genus Eucometis 
 Genus Tachyphonus (8 spesies)
 Genus Trichothraupis 
 Genus Stephanophorus 
 Genus Coryphospingus (2 spesies)
 Genus Volatinia 

e) "Blouvink"-klade; verhouding met Thraupidae onseker, maar kan verwant wees aan klade Poospiza:
 Genus Porphyrospiza

duimnael|Thlypopsis sordida.
f) Klade Poospiza – ’n uiteenlopende maar hegte groep:
 Genus Poospiza (15 spesies)
 Genus Compsospiza (2 spesies)
 Genus Cnemoscopus 
 Genus Hemispingus (12 spesies)
 Genus Thlypopsis (6 spesies)
 Genus Pyrrhocoma
 Genus Cypsnagra 
 Genus Nephelornis 

g) Gras- en pampavinke; verhouding met Thraupidae onseker:
 Genus Emberizoides (3 spesies)
 Genus Embernagra (2 spesies)

duimnael|Melanodera xanthogramma.
h) ’n Gemengde en moontlik polifiletiese groep, waarvan spesies waarskynlik geskuif sal word:
 Genus Melanodera  (2 spesies)
 Genus Rowettia
 Genus Nesospiza (2 spesies)
 Genus Gubernatrix
 Genus Idiopsar 
 Genus Piezorina
 Genus Xenospingus
 Genus Incaspiza (5 spesies)
 Genus Coryphaspiza
 Genus Rhodospingus
 Genus Donacospiza (dalk verwant aan Poospiza)

i) Basale vorme in groep 1:
Genus Conothraupis (2 spesies)
Genus Orchesticus
Genus Creurgops (2 spesies)

 Groep 2 
"Tipiese" kleurryke voëls

a) Tropiese kaptangare:
 Genus Thraupis
 Genus Pipraeidea (2 spesies)
 Genus Tangara (sowat 50 spesies)

duimnael|Verskeidenheid van darwinvinke.
b) Die "Tholospiza" - darwinvinke, atipiese heuningkruipers en sommige saadeters: Die vinkagtige vorme in hierdie klade is voorheen in Emberizidae geklassifiseer:
 Genus Geospiza (6 spesies)
 Genus Camarhynchus (5 spesies)
 Genus Platyspiza
 Genus Certhidea (2 spesies)
 Genus Pinaroloxias
 Genus Melopyrrha
 Genus Coereba – voorheen in sy eie familie, Coerebidae
 Genus Tiaris (5 spesies) - polifileties
 Genus Loxipasser
 Genus Euneornis
 Genus Melanospiza
 Genus Loxigilla (3 spesies) - polifileties
duimnael|Tangara schrankii.

c) Bergtangare:
 Genus Cyanicterus
 Genus Bangsia (6 spesies)
 Genus Buthraupis (2 spesies)
 Genus Cnemathraupis (2 spesies)
 Genus Chlorornis 
 Genus Wetmorethraupis 
 Genus Anisognathus (5 spesies)
 Genus Dubusia – (2o spesies)
 Genus Pseudosaltator

duimnael|Thraupis episcopus.
d) Tipiese tangare:
 Genus Thraupis (9 spesies)
 Genus Pipraeidea (2 spesies)
 Genus Iridosornis (5 spesies)

e) Tipiese veelkleurige voëls (sluit Paroaria in wat voorheen in óf Emberizidae óf Cardinalidae geplaas is):
 Genus Diuca (2 spesies)
 Genus Lophospingus (2 spesies)
 Genus Neothraupis
 Genus Cissopis
 Genus Paroaria (5 of 6 spesies)
 Genus Schistochlamys (2 spesies)

f) Heuningkruipers met groen en goue krae:
duimnael|Chlorophanes spiza.
 Genus Chlorophanes
 Genus Iridophanes 

g) Tipiese heuningkruipers en verwante:
 Genus Tersina 
 Genus Cyanerpes (4 spesies)
 Genus Pseudodacnis
 Genus Dacnis (8 spesies)

h) Basale lyne in groep 2:
 Genus Chlorochrysa (3 spesies)
 Genus Parkerthraustes 
 Genus Nemosia (2 spesies)
 Genus Compsothraupis 
 Genus Sericossypha

 Thraupidae incertae sedis 
 Genus Calochaetes
 Genus Catamblyrhynchus
 Genus Urothraupis
 Genus Incaspiza (5 spesies)
 Genus Saltator (16 spesies; oorspronklik in Cardinalidae geplaas)
 Genus Saltatricula (tradisioneel in Emberizidae geplaas)

 Onlangs uit Thraupidae geskuif 
Passerellidae
Genus Chlorospingus (sowat 10 spesies)
Genus Oreothraupis

Cardinalidae
Genus Piranga (9 spesies)
Genus Habia (5 spesies)
Genus Chlorothraupis (3 spesies)
Genus Amaurospiza (4 spesies)

Fringillidae, subfamilie Euphoniinae
 Genus Euphonia (meer as 25 spesies)
 Genus Chlorophonia (5 spesies)

Phaenicophilidae
 Genus Microligea
 Genus Xenoligea
 Genus Phaenicophilus (2 spesies)

Mitrospingidae
 Genus Mitrospingus, (2 spesies)
 Genus Orthogonys
 Genus Lamprospiza

Nesospingidae
 Genus Nesospingus 

Spindalidae
 Genus Spindalis (4 spesies)

Calyptophilidae
 Genus Calyptophilus (2 spesies)

Rhodinocichlidae
 Genus Rhodinocichla

 Verwysings 

 Eksterne skakels 

15px Hierdie artikel is vertaal uit die Engelse Wikipedia

Kategorie:Sangvoëls